**Tauragės apskrities futbolo turnyras ,,Bodotex Cup’’**

2015 m. gruodžio 19 d. prasidėjo ir 2016 m. vasario 29 d. baigėsi Tauragės apskrities futbolo turnyras, skirtas „Bodotex Cup“ taurei laimėti, kurį organizavo Tauragės futbolo mokykla. Šiame turnyre rungtyniavo dvi amžiaus grupės : berniukai, gimę 2004-2005 m. ir berniukai bei mergaitės, gimę 2001-2003 m. Abiejuose amžiaus grupėse rungtyniavo po 6 komandas iš Tauragės apskrities. Turnyre dalyvavo ir dvi Pagėgių meno ir sporto mokyklos berniukų futbolo komandos, vadovaujamos trenerio Dariaus Stažio.

2004-2005 g. m. amžiaus grupėje, pagėgiškiai, gimę 2004-2007 m. , užėmė 5 –ąją vietą. Jie aplenkė Jurbarko „Vulkano“ auklėtinius, o turnyrą laimėjo Tauragės futbolo mokyklos 2004 g. m. berniukų komanda.

2001-2003 g. m. amžiaus grupėje pagėgiškiai užėmė 4 –ąją vietą. Jie tik paskutinių rungtynių metu, įmuštų ir praleistų įvarčių dėka, užleido aukštesnes pozicijas Tauragės FK „Tauras“ ir Tauragės futbolo mokyklos auklėtiniams. Žemesnes vietas užėmė Tauragės sporto mokyklos mergaičių komanda ir Tauragės futbolo mokyklos antra komanda.

Turnyro pabaigoje buvo renkami geriausi komandų žaidėjai. Pagėgiškių komandose jais tapo - 2004-2005 g. m. amžiaus grupėje - Paulius Žilinskas, 2001-2002 g. m. amžiaus grupėje – Paulius Žvirblis.

Darius Stažys

Pagėgių meno ir sporto mokyklos

futbolo treneris